b'\n_START_ARTICLE_\nComa (forma\xc8\x9bie)\n_START_SECTION_\nIstorie\n_START_PARAGRAPH_\nDup\xc4\x83 ce \xc3\xaencheie o \xc3\xaen\xc8\x9belegere cu cei de al A&A Records, \xc3\xaen 2001, apare \xc8\x99i primul album Coma \xe2\x80\x93 \xe2\x80\x9eSomn\xe2\x80\x9d, cu piese ca \xe2\x80\x9eNu vreau feti\xc8\x9bo casa\xe2\x80\x9d, \xe2\x80\x9c\xc3\x8en mine \xc3\xaen \xc8\x99oapt\xc4\x83\xe2\x80\x9d, \xe2\x80\x9cStai\xe2\x80\x9d, \xe2\x80\x9cBruce Lee vs Vandam\xe2\x80\x9d. Pentru ultima pies\xc4\x83 trupa a fost nominalizat\xc4\x83 la categoria Best Alternative Band la Gala Premiilor Industriei Muzicale Romanesti, in anul 2002._NEWLINE_\xc3\x8en noiembrie 2006, dup\xc4\x83 c\xc3\xa2\xc8\x9biva ani de absen\xc8\x9b\xc4\x83 trupa revine cu cel de-al doilea album al lor: \xe2\x80\x9cNerostitele\xe2\x80\x9d, produs 100% independent, videoclipul ce sus\xc8\x9bine albumul fiind \xe2\x80\x9cCoboar\xc4\x83-m\xc4\x83-n rai\xe2\x80\x9d, regizat de Marian Cri\xc8\x99an, c\xc3\xa2\xc8\x99tig\xc4\x83torul premiului Palme d\'Or pentru scurtmetrajul Megatron la Cannes, cu care forma\xc8\x9bia a mai colaborat \xc8\x99i la primul album._NEWLINE_Pe una dintre piesele acestui material (\xe2\x80\x9cMai presus de cuvinte"), invitat special a fost basistul trupei Faith No More - Bill Gould, devenind astfel prima colaborare dintre un artist din Rom\xc3\xa2nia \xc8\x99i un nume mare al scenei rock alternativ americane._NEWLINE_Pe o alt\xc4\x83 pies\xc4\x83 (\xe2\x80\x9cUrm\xc4\x83rirea"), al\xc4\x83turi de cei de la Coma se afla bunul lor prieten din scena hip hop - Brugner._NEWLINE_Albumul ocup\xc4\x83 locul 2 \xc3\xaen topul celor mai bune albume alternative ale anului pe site-ul Metalhead.ro._NEWLINE_\xc3\x8en 2007, a ap\xc4\x83rut primul DVD al trupei: \xe2\x80\x9cAt the movies\xe2\x80\x9d._NEWLINE_\xc3\x8en 2008 trupa a lansat primul lor album unplugged \xe2\x80\x9cComa light\xe2\x80\x9d - un album cu piese mai vechi reorchestrate \xc8\x99i interpretate \xc3\xaentr-o manier\xc4\x83 diferit\xc4\x83, urmat de un turneu de promovare prin Rom\xc3\xa2nia \xc8\x99i Republica Moldova. _NEWLINE_\xc3\x8en noiembrie 2011 a ap\xc4\x83rut single-ul \xe2\x80\x9cUn Semn\xe2\x80\x9d, cu o lansare de videoclip \xc3\xaen Fire Club. Piesa s-a bucurat de succes, fiind clasat\xc4\x83 timp de 2 s\xc4\x83pt\xc4\x83m\xc3\xa2ni pe primul loc \xc3\xaen topul Radio Guerrilla._NEWLINE_\xc3\x8en decembrie 2012 a fost lansat single-ul - \xe2\x80\x9cVezi\xe2\x80\x9d._NEWLINE_La \xc3\xaenceputul anului 2014, a fost lansat single-ul "CHIP", \xc3\xaen clubul Colectiv din Bucure\xc8\x99ti, al\xc4\x83turi de alte dou\xc4\x83 trupe: The Boy Who Cried Wolf \xc8\x99i Shes Dead._NEWLINE_De la \xc3\xaenfiin\xc8\x9bare p\xc3\xa2n\xc4\x83 \xc3\xaen prezent, trupa a sus\xc8\x9binut zeci de concerte \xc3\xaen Rom\xc3\xa2nia \xc8\x99i a fost prezent\xc4\x83 la multe festivaluri importante precum Bestfest, Peninsula, Coke Live, Stuffstock, Ro\xc8\x99ia Montan\xc4\x83, Studentfest Timi\xc8\x99oara, festivalul de Snowboard de la B\xc3\xa2lea Lac, Mountain Bike la Poiana Bra\xc8\x99ov, motociclism - MotoRock la Ploie\xc8\x99ti._NEWLINE_Dup\xc4\x83 aproape un an de la apari\xc8\x9bia ultimului lor single, \xe2\x80\x9eChip", Coma revine cu un material promi\xc8\x9b\xc4\x83tor, intitulat \xe2\x80\x9eDocument". _NEWLINE_Formatia\xc2\xa0COMA\xc2\xa0a lansat un nou videoclip pe data de 27 aprilie, in club Control. De aceasta, trupa a ales sa imortalizeze in imagini miscatoare melodia\xc2\xa0\'Cel mai frumos loc de pe pamant\'. Regia si montajul au fost realizate de \'Black Moon\', iar videoclipul poate fi vizionat via YouTube.\xc2\xa0\'Cel mai frumos loc de pe pamant\'\xc2\xa0va fi inclusa pe noul album al trupei, material ce va vedea lumina zilei in toamna acestui an._NEWLINE_\xe2\x80\x9cOrizont\xe2\x80\x9d si \xe2\x80\x9cLa hotar\xe2\x80\x9d sunt incluse pe noul album COMA \xe2\x80\x93 Orizont, ce se s-a lansat pe 26 noiembrie 2016, in cadrul unui concert la Arenele Romane.'